**Inštitút etiky a bioetiky FF PU v Prešove**

**organizuje**

**22. medzinárodnú konferenciu**

**Etické myslenie minulosti a súčasnosti (ETPP 2020/22)**

**pod názvom**

**Etika v 19. a 20. storočí**

**15. – 16. október 2020**

**Ciele a východiská konferencie:**

Konferencia je pokračovaním doterajších výskumov dejín etického myslenia na Slovensku realizovaných na Inštitúte etiky a bioetiky Filozofickej fakulty PU v Prešove.

Tohtoročná konferencia bude zameraná na obdobie vývoja etického myslenia na Slovensku, v strednej Európe, ale aj iných častiach európskeho kontinentu a sveta hlavne v druhej polovici 19. storočia.

Uvedené obdobie na Slovensku možno vymedziť postupným nástupom filozofického a etického myslenia národného obrodenia hlavne v prvej polovici 19. storočia (Ján Kollár, Karol Kuzmány, Ľudovít Štúr a ďalší), na ktoré nadviazalo v druhej polovici 19. storočia Mladé Slovensko so svojimi novými myšlienkami a prístupmi (Ján Palárik, Jonáš Záborský, Pavel Hečko a ďalší).

V Európe však prebiehalo intenzívne filozofické a etické myslenie predovšetkým na nemeckých univerzitách v uvedenom období. Dominovali v ňom veľké postavy dejín nemeckej, európskej a svetovej filozofie, ako boli Immanuel Kant, Georg Wilhelm Friedrich Hegel, Johann Gottlieb Fichte, Friedrich Wilhelm Joseph Schelling, Karl Marx, Friedrich Engels, Arthur Schopenhauer, ale v iných častiach Európy aj Auguste Comte, John Stuart Mill a ďalší.

Z dôvodu nepredvídateľnosti pandemickej situácie COVID-19 a spojenými obmedzeniami vo vzťahu k organizácii podujatí, konferencia bude prebiehať online. O bližších podrobnostiach budeme hostí informovať po uzatvorení výzvy na prihlasovanie.

**Zameranie príspevkov:**

* Etické myslenie na Slovensku v 19. storočí a 20. storočí.
* Dejiny etiky v Európe a vo svete v 19. storočí a 20. storočí.
* Výchova a vzdelávanie v dejinách – ich etický a morálny rozmer.
* Reflexie dobovej morálky v literatúre.
* Výučba dejín etiky na vysokých školách v minulosti a súčasnosti.

Príspevky budú publikované v printovom konferenčnom zborníku. Vysokú úroveň našich konferencií a publikovaných výstupov potvrdzuje aj skutočnosť, že spoločnosť Clarivate Analytics (predtým Thomson Reuters) zaradila 4 zborníky z predchádzajúcich konferencií do databázy Web of Science. Rovnako aj zborník z tejto konferencie plánujeme navrhnúť na zaradenie do databázy Web of Science.

Ďalšou možnosťou je publikovať príspevok v indexovanom časopise *Ethics & Bioethics (in Central Europe)* zaradenom do databázy Scopus. Príspevky v časopise (v angličtine) musia úspešne prejsť anonymným recenzným konaním.

**Vedecký výbor konferencie:**

prof. PhDr. Vasil Gluchman, CSc., IEB FF PU v Prešove

doc. Mgr. Ján Kalajtzidis, PhD., IEB FF PU v Prešove

prof. PhDr. Petr Jemelka, Dr., PF MU Brno (Česká republika)

Dr. Wendy Drozenová, Dr., FiÚ AV ČR Praha (Česká republika)

prof. dr. hab. Grzegorz Grzybek, UR Rzeszów (Poľsko)

prof. dr. hab. Stefan Konstanczak, UZ Zielona Góra (Poľsko)

**Organizačný výbor konferencie:**

Doc. Mgr. Ján Kalajtzidis, PhD., IEB FF PU v Prešove

Mgr. Lukáš Švaňa. PhD., IEB FF PU v Prešove

Mgr. Peter Gurský, IEB FF PU v Prešove

**Organizácia konferencie:**

**Vyplniť a zaslať emailom prihlášku na adresu:** etika2020@outlook.com **najneskôr do 25. 9. 2020.**

**Konferenčný poplatok: 100 EUR** (doktorandi 50 EUR)

**Rokovací jazyk:** slovenský, český, poľský, ukrajinský, anglický

**Odborný garant konferencie:** Prof. PhDr. Vasil Gluchman, CSc.

**Kontakt:** Mgr. Peter Gurský

 Inštitút etiky a bioetiky FF PU v Prešove

 17. novembra 1

 SK-080 78 Prešov

 Slovensko

**Email:** etika2020@outlook.com

**Prihláška na konferenciu**

**Meno, priezvisko, titul:**

**Inštitúcia:**

**Email:**

**Názov príspevku v SJ (prípadne inom):**

**Názov príspevku v AJ:**

**Abstrakt v SJ (prípadne inom jazyku):**

**Abstrakt v AJ (požadovaný rozsah je 100-150 slov):**

**Kľúčové slová (v angličtine):**